Document ID: /roh_data/filtered/fineweb-2-filterrobots_roh.jsonl.gz/41198

L'onn 2018 ha la Viafier retica anc impundì 2,6 milliuns francs per segirar la rait da viafier encunter privels da natira. Ils davos tschintg onns lura mintg'onn minimum 5 milliuns francs. La pledadra da la Viafier retica di en il «Sonntagsblick»: «Nus quintain da dar or 7 milliuns francs per mantegnair e construir mesiras da segirtad».
Crudadas da crappa e bovas
Cunzunt cun crudadas da crappa stoppia la Viafier retica sa fatschentar. Dentant er bovas ed instabilitad d'entiras plauncas fatschentan. Il stgaudament dal clima chaschunia dapli ciclus da schelar e luar, e dapli plievgias grondas. En il rapport da gestiun 2021 vegn en quest connex numnà dapli bovas da glitta en la Ruinaulta.
Er las Viafiers federalas svizras quintan cun dapli ristgas en connex cun il stgaudament dal clima. Per onn impunda ella 15 milliuns francs per mantegnair e bajegiar indrizs da protecziun.